پاکیستانین خاریجی ایشلر ناظیری شاه محمود قریشی خصوصی ایستاتوسونا سون قویولان و موختلیف محدودیت‌لره معروض قالان جامو کشمیردکی اینسانی بحرانین درینلشدیگینی بیل‌دیره‌رک، بمت اینسان حاق‌لاری شوراسینی "سوروشدورما کمیسیونو" قورولماسی اوچون آدیم آتماغا چاغیردی.
بمت-نین ژنوده کی مرکزی قرارگاهیندا بازار ارته‌سی گونو باشلایان اینسان حاق‌لاری شوراسی‌نین 42-جی ایجلاسیندا ایشتیراک ائتمک اوچون سوئیسه سفر ائدن ناظیر قریشی سفری‌نین سون گونونده اولوسلار آراسی مئدیا قورولوش‌لاری‌نین ژنو-ده کی نماینده‌لریله گؤروشوب.
قریشی ژورنالیست‌لردن کشمیر خالقی‌نین یاشادیغی اینسانی بحرانی بوتون دونیایا چاتدیرما‌لارینی ایسته‌یه‌رک، کشمیره گلمک ایسته‌ین ژورنالیست‌لرین تهلوکه‌سیزلیگینی تامین ائدجگینه دایر ضمانت وئریب.
کشمیر-ده اینسانی بحرانین جدی سویه‌لرده اولدوغونو قئید ائدن قریشی بمت-نین اینسان حاق‌لاری عذره عالی کمیساری میشل باچلیتین ده توصیه‌سی ایستیقامتینده کشمیردکی اینسان حاق‌لاری پوزونتولاری‌نین آراشدیریلماسی مقصدیله اینسان حاق‌لاری شوراسی‌نین بیر کمیسیون قورماسی‌نین واجیب‌لیگینی وورغولاییب.
قریشی کشمیر مسئله‌سی‌نین حلی اوچون اوچونجو بیر طرفین آرابولوجولوغونا مثبت یاناشدیق‌لارینا دا ایشاره ائدیب.
قئید ائدک کی، هیندیستان یاریم عصردن چوخ‌دور جامو کشمیره امتیاز وئرن آنایاسانین 370-جی ماده‌سینی آوقوستون 5-ده لغو ائده‌رک، بؤلگه‌نین خصوصی ایستاتوسونو اورتا‌دان قالدیردی.
